als_Latn dik_Latn sag_Latn
Në takimin Bordit të Drejtorëve të Komunës së Podujevës janë paraqitur kërkesat e secilës drejtori lidhur me projektet e planifikuara për realizim gjatë vitit 2014 dhe projeksionet për 2015-2016 në bazë të Qarkores Buxhetore 2014/1 për komunat.
Gjatë raportimit drejtorët kanë arsyetuar projektet e planifikuara për realizim gjatë vitit 2014, të cilat tejkalojnë për 2 milionë euro mjetet e buxhetit të planifikuara me Qarkore.
Sipas Qarkores Buxhetore, Komuna e Podujevës në vitin 2014 do të ketë një buxhet prej 16.9 milionë euro.
Kryetari i Komunës së Podujevës, Agim Veliu kërkoi nga drejtorët që projektet e planifikuara të harmonizohen me mundësitë buxhetore në bazë të Qarkores.
Disa drejtorë potencuan edhe mungesën e punëtorëve si pasojë e kufizimeve buxhetore nga Qeveria.
Kryetari Veliu tha se duhet të shqyrtohen gjitha të mundësitë për rritjen e numrit të punëtorëve atje ku është e nevojshme. Kryetari kërkoi nga drejtorët që t’u drejtohen me kërkesa ministrive kompetente, ku do të arsyetojnë domosdoshmërinë e rritjes së numrit të punëtorëve atje ku është e nevojshme.
Lidhur me Kornizën afatmesme Buxhetore 2014-2016, kryetari i Komunës së Podujevës, z. Agim Veliu më 3 dhe 5 qershor do të mbajë katër debate me qytetarë, ku do të dëgjohen kërkesat e tyre për realizimin e projekteve.
als_Latn als_Latn als_Latn als_Latn als_Latn als_Latn als_Latn